Pula, 16.01.2025.

NASTAVNI ZAVOD ZA JAVNO ZDRAVSTVO ISTARSKE ŽUPANIJE

ISTITUTO FORMATIVO DI SANITÀ PUBBLICA DELLA REGIONE ISTRIANA

**Služba za školsku i adolescentnu medicinu**

Pula, Nazorova 23

e-mail: [skolska.medicina@zzjziz.hr](mailto:skolska.medicina@zzjziz.hr)

tel. +385 52 529 030; fax. +385 52 383 705

 Poštovani roditelji, učenici i studenti,

    Od 20. do 26. siječnja obilježava se Europski tjedan prevencije raka vrata maternice, a odlukom Hrvatske lige protiv raka (HLPR) nacionalni Dan mimoza 25. siječnja.

Služba za školsku i adolescentnu medicinu organizira u Europskom tjednu prevencije raka vrata maternice, **Dane otvorenih vrata, kada će se djevojčice i dječaci od 5. do 8. razreda, djevojke i mladići od 1. do 5. razreda SŠ i studenti do 25. godine života moći besplatno cijepiti protiv HPV infekcije.**

Cijepljenje provodi nadležni tim školske medicine u ambulanti Službe za školsku i adolescentnu medicinu NZJZIŽ, Nazorova ulica 23, ulaz iz Balotine ulice. Cijepljenje protiv HPVa nije obavezno, ali se preporuča radi smanjenja rizika od HPV infekcija i štetnih posljedica HPV infekcije, prvenstveno određenih karcinoma.

Cijepljenje se provodi se 9 - valentnim cjepivom protiv HPV infekcije, s dvije doze, a razmak između doza treba biti 6 do 12 mjeseci.

**Zainteresirani roditelji mogu djecu prijaviti za HPV cijepljenje putem aplikacije Terminko. Punoljetne osobe (studenti) se samostalno prijavljuju.**

Poveznica za termine cijepljenja u aplikaciji Terminko:

<https://terminko.hr/lokacija/pula2/cijepljenje-protiv-hpv-a-u-ambulanti>

Na cijepljenje je potrebno donijeti iskaznicu imunizacije.

S poštovanjem,

Nadležni školski liječnik:

Klaudija Blarežina, dr.med.,

spec.školske medicine